Grand Slam (skupina)

Grand Slam (alebo Phil Lynott's Grand Slam) je britská (pôvodne írska) rocková hudobná skupina originálne založená v roku 1984 ako projekt bývalého basgitaristu a speváka skupiny Thin Lizzy Phila Lynotta. Skupina bola aktívna jeden rok a v roku 2016 prvýkrát, od smrti Lynotta v januári 1986, reformovaná pôvodným klávesistom Markom Stanwayom a pôvodným gitaristom Laurencom Archerom.

 História 
Hoci Lynott plánoval do zostavy zahrnúť dvoch, tiež bývalých, členov zostavy Thin Lizzy, gitaristu Johna Sykesa a bubeníka Briana Downeyho, ale obaja odmietli. John Sykes sa pripojil k skupine Whitesnake. Zostavu skupiny Grand Slam nakoniec tvorili Doish Neagle (gitara), Laurence Archer (gitara), Robbie Brennan (bicie), Mark Stanway (klávesy) a už spomínaný Phil Lynott.

Názov „Grand Slam“ bol vybraný po zvážení množstva iných mien hudobných skupín, vrátane Reactor Factor, Catastrophe, Hell Bent On Havoc, Slam Anthem a Slam, čo je názov piesne, ktorú mal Lynott v hlave. Lynott si na skúškach v štúdiách E'EE Studios v Londýne vyslúžil prezývku „Sergeant Rock“ vďaka svojej takmer až suverénnej prísnosti a oddanosti cvičnému drilu.

Dňa 26. apríla 1984 v zostave Lynott, Stanway, Archer, Nagle a Brennan odohrala skupina Grand Slam svoje prvé vystúpenie vo Waterforde v Írsku. Živý set kapely obsahoval zmes nových piesní, napísaných rôznymi kombináciami Lynott, Stanway a Archer, ako aj piesne z Lynottovej sólovej kariéry plus vybrané skladby skupiny Thin Lizzy. Lynott sa chcel vyhnúť akejkoľvek nálepke druhotriednej hudobnej skupiny skupiny Thin Lizzy a bol pevne presvedčený, že naživo by mali hrať iba tri piesne od Thin Lizzy („Cold Sweat“ z albumu Thunder and Lightning z roku 1983, „Sarah“ z albumu Black Rose: A Rock Legend z roku 1979 a obľúbenú skladbu fanúšikov „Whiskey In the Jar“, ktorú nájdete na Grand Slam: Live 1984).

V roku 1984 skupina Grand Slam koncertovala v Spojenom kráľovstve a Írsku, pričom predstavenia boli priaznivo prijaté publikom aj médiami. Skupina sa objavila aj na významných festivaloch ako Crystal Palace (ako špeciálni hostia Status Quo), Nostell Priory (ako špeciálni hostia Marillio a Kerrang Weekender v Great Yarmouthe, ktorý vysielala rozhlasová stanica BBC Radio One.

Napriek tomu, že publikum dobre prijalo vystúpenia a skupina si vybudovala veľký kult, Grand Slam nedokázal zabezpečiť nahrávaciu zmluvu (hlavne kvôli Lynottovej povesti užívateľa drog počas jeho neskorších dní v skupine Thin Lizzy). Svoj posledný koncert skupina odohrala 7. decembra 1984 v The Royal Standard vo Walthamstowe a krátko nato skončila. Phil Lynott zomrel 4. januára 1986.

Niekoľko originálnych piesní z katalógu skupiny Grand Slam sa opätovne objavilo vo vydaniach skupiny Thin Lizzy vrátane skladby „Nineteen“ (tiež v roku 1985 vydanej ako posledný singel Phila Lynotta), „Sisters of Mercy“ a „Dedication“. Tá sa stala predmetom kontroverzie po jej zahrnutí ako titulnej skladby kompilácie Dedication: The Very Best of Thin Lizzy v roku 1991. Pôvodne ju nahrali ako grandslamové demo jej autori Laurence Archer a Phil Lynott, vedenie Thin Lizzy predtým  Členovia Scott Gorham a Brian Downey overdubovali gitarové a bicie skladby, v tomto poradí, a v snahe vydať pieseň ako Lynottovú sólovú skladbu. Archer nebol uznaný ako skladateľ, ale neskôr sa mimosúdne dohodol na podiele z vydavateľstva.  Pieseň skupiny Grand Slam „Military Man“ nahrali aj Lynott a Gary Moore pre Moorov album Run for Cover z roku 1985.

V rokoch 2002 a 2003 produkoval klávesista Mark Stanway niekoľko vydaní predtým nevydaných koncertných, štúdiových a demo materiálov skupiny Grand Slam, ktoré boli zostavené z jeho osobného archívu.

Gitarista Laurence Archer nahral sólový album s názvom LA v roku 1986 a pokračoval v nahrávaní a turné s množstvom účinkujúcich, vrátane Briana Spencea, Rhode Island Red (s bubeníkom Manolom Antonanom), UFO a Medicine Head, než v roku 1994 odišiel do dôchodku v hudobnom biznise.

 Reunion 
V roku 2016 Mark Stanway reformoval Grand Slam spolu s Laurencom Archerom, bubeníkom Mickym Barkerom (predtým v skupine Magnum), basgitaristom Neilom Murrayom ​​(predtým v skupinách Whitesnake, Black Sabbath atď.) a spevákom Stefanom Berggrenom (ex M3 Classic Whitesnake). Táto zostava sa objavila na švédskom rockovom festivale a na Robin 2 v Bilstone.

V roku 2018 Laurence Archer s Mikeom Dyerom, Dave Boyceom a Benjym Reidom nahrali nový štúdiový album skupiny Grand Slam v štúdiách VADA Recording s producentom Mattom Terrym, pričom prepracovali 3 z pôvodného materiálu skupiny Grand Slam, ktorý napísal Phil Lynott, Laurence  Archer a Mark Stanway spolu s novým materiálom, ktorý napísal Laurence Archer v spolupráci s Mikeom Dyerom, Davidom Boyceom a Benjym Reidom. Album vyšiel pod názvom Hit the Ground v novembri 2019. Mark Stanway sa v zostave nezúčastnil, ale na troch z desiatich skladieb sa podieľal klávesmi.

 Pôvodná zostava 
Phil Lynott – basgitara, hlavný spev
Doish Nagle – rytmická gitara
Laurence Archer – sólová gitara
Mark Stanway – klávesy
Robbie Brennan – bicie

 Súčasná zostava 
Laurence Archer – gitara
Mike Dyer – spev
Rocky Newton – basgitara
Benjy Reid – bicie

 Diskografia 
Štúdiové albumy
 2002: Studio Sessions – kolekcia nahrávok z roku 1984
 2019: Hit the Ground – prvý oficiálny album ako pracovná jednotka
 2024: Wheel of Fortune
Koncertné albumy
 2003: Grand Slam: Live 1984
 2003: Twilight's Last Gleaming (koncertný album, obsah nahraný 4. decembra 1984 v Marquee Club v Londýne)
 2008: Glasgow Kiss (koncertný album nahraný 30. októbra 1984 v Glasgow Mayfair)
Kompilácie
 2007: The Grand Slam Years (3-CD box-set kolekcia koncertných a štúdiových nahrávok)
 Disc 1 – Phil Lynott Live in Sweden 1983
 Disc 2 – Live in Ireland 1984
 Disc 3 – Studio Sessions
 2009: The Collection (4-CD longbox kolekcia koncertných a štúdiových nahrávok)
 Disc 1 – Phil Lynott Live in Sweden 1983
 Disc 2 – Live in Ireland 1984 - Galway / Castlebar / Lifford
 Disc 3 – Studio Sessions
 Disc 4 – Live at the Nostell Priory Festival, Wakefield, 27 August 1984
Single
 2002: „Whiter Shade of Pale“ / „Like A Rolling Stone“
 2003: „Whiskey in the Jar“ (Live)
 2023: „Nineteen“ (2022 Remix)
 2023: „Sarah“ (2022 Remix)
 2023: „Military Man“ (2022 Remix)
 2024: „There Goes My Heart“
 2024: „Spitfire“
 2024: „Come Together (In Harlem)“

 Zdroj 

Kategória:Írske rockové hudobné skupiny